PROMONTORIUL GROAZEI
Tataie, unde îl găsesc pe Sam Bowden?
Acolo, domnule. Procesul e pe sfârșite.
CURTEA SUPERIOARĂ DE JUSTIȚIE
Dar, domnule președinte, aceasta ar fi a treia amânare a procesului.
Și, de fiecare dată, din cauza unui martor al apărării bolnav.
Oricum, apărarea mai are încă 11 martori importanți,
iar reclamantul, unul singur.
Presupun că 11 martori împotriva unuia singur sunt suficienți,
oricât de bolnavi și de senili ar fi cei 11.
Avocatul apărării, veniți să discutăm puțin în liniște.
Sam, vezi bine că sala e sub presiune.
Ai nevoie de un juriu ostil?
Amânăm procesul până în toamnă și toată lumea va fi mulțumită.
Toată lumea, cu excepția clientului meu.
E vorba de banii lui și are mare nevoie de ei.
În plus, martorul lui e bătrân, poate moare până la toamnă.
Propunerea de amânare este respinsă.
Deoarece e trecut de ora 16, procesul va continua luni dimineață.
Vă mulțumesc.
Vă salut, domnule avocat. Mă mai țineți minte?
Baltimore. Acum opt ani, patru luni și 13 zile.
V-ați reamintit, domnule avocat?
Cady. Max Cady.
Bun. Refuzam să cred că m-ați fi putut uita.
Ce dorești?
Nu m-ați recunoscut de prima dată. Se pare că m-am schimbat puțin.
Acolo unde am fost, trebuia să te schimbi. Altfel erau dezamăgiți.
Dumneavoastră nu v-ați schimbat deloc. Asta mi-am și dorit.
Am vrut să fiți exact la fel ca la ultima noastră întâlnire.
Bine, m-ai văzut! Ce mai vrei?
Nimic. Am vrut doar să vorbim, să vă spun cum stau lucrurile.
- Dă-mi cheile. - De ce nu?
O să fiu direct: tot mai dai vina pe mine pentru ce ai făcut tu?
Tot n-ați priceput, domnule avocat?
Se pare că va dura ceva timp. Poate chiar mult timp.
Ia priviți acolo! Priviți-o pe fâțâita aia!
Crede că noi nu știm că intenționat se mișcă așa. Dar noi știm.
Nu-i așa, domnule avocat?
Ar trebui să fii expert în astfel de lucruri.
Aud că ai o soție frumoasă și că fiica voastră îi seamănă leit.
Salutări familiei tale, domnule avocat. Pe curând!
Ai întârziat zece minute.
Nu e bine să înveți femeile să citească ceasul.
Se întoarce împotriva ta.
Grăbește-te, tată. Am invitat-o și pe Betty cu noi.
Betty nu e acea "stârpitură nemiloasă"
pe care o detești cu fiecare fibră a ființei tale?
Asta a fost săptămâna trecută. Săptămâna asta sunt de nedespărțit.
- Eu rămân aici și țin scorul. - Trișorule!
Bere.
- Poftim. - Te miști destul de repede.
Trebuie să fii prezentă peste tot.
- Inelul ăsta înseamnă ceva? - Da, foarte mult.
Dar asta înseamnă ceva?
Tată, ai ratat.
Puteai să spui că s-a mișcat popicul.
Păi, s-a mișcat.
Frumoasă aruncare.
Nu vă supărați, domnule avocat. Vă privesc și eu familia.
- Sunteți un om norocos. - Mi-ai văzut aruncarea, tati?
- Poliția! - Cu inspectorul Dutton, vă rog.
S-ar putea să fi plecat. Totuși, încerc.
- Inspector Dutton. - Mark, sunt Sam Bowden.
Bună, Sam!
Pot să trec pe la tine în seara asta?
- Sigur, Sam. Știi unde stau. - Da. Mulțumesc, Mark.
Ce ai pe suflet, Sam?
A apărut în oraș un fost condamnat, Max Cady.
Încearcă un război al nervilor cu mine. Sper să fie numai atât...
- Te-a amenințat? - Nu în mod direct.
Însă dacă îl cunoști, simți amenințarea.
M-a oprit azi, după proces,
și a apărut și în seara asta, la bowling. M-a urmărit.
De ce toate astea?
Acum opt ani eram la Baltimore, cu un proces.
Într-o seară, întorcându-mă la hotel,
am auzit niște sunete în parcare. Cineva care gemea.
Am fugit într-acolo. Un bărbat atacase o fată.
M-am aruncat peste el. Între timp, fata a început să țipe.
Când a văzut că vine poliția, individul a turbat de furie.
Fata a stat în spital mai mult de o lună.
Era Max Cady.
A trebuit să apar la proces, ca martor.
Și ești sigur că pe tine, personal, te consideră vinovat?
Mi-a spus-o destul de clar, la proces.
Mi s-a părut ciudată apariția lui la tribunal azi după-amiază.
Dar, când l-am văzut la bowling, mi s-a făcut teamă.
L-am văzut cum îmi privea familia.
Toți foștii condamnați trebuie să-și anunțe intrarea în oraș.
Sergent, sunt Dutton.
S-a înregistrat un fost deținut pe nume Max Cady... Pe litere?
C-A-D-Y.
S-a înregistrat în ultimele zile?
Nu cred că s-a înregistrat.
Avem motiv să-l gonim din oraș. Mulțumesc, sergent... Stai!
S-a înregistrat ieri. Ce adresă a lăsat?
Înțeleg. Dă-mi legătura la locotenentul Gervasi.
Locuiește în zona portului. Se pare că nu se scaldă în bani.
Îl putem ridica sub acuzația de vagabondaj.
Vreau să-l arestezi pe Max Cady. Semnalmentele lui sunt la poliție.
Bine. Aștept telefonul tău.
Mulțumesc, Mark. Plec, fetele mele sunt singure.
Nu aveai un câine?
Nu e în stare să muște o gogoașă, dar latră tare.
E suficient și-atât. Te sun când îl vor aresta.
- Sper că nu te-am alarmat inutil. - Ba eu sper să fie inutil.
Noapte bună.
Tu ești Max Cady?
S-ar putea. Ce problemă aveți?
Vrem să vorbim cu tine. Dar afară.
Dacă scoți bastonul, cheamă ajutoare!
Putem vorbi, dar nu-mi place să pui laba pe mine.
Mă întorc după rest.
Îți dau o oră să scapi de prietenii tăi.
- Vrei să mă agăți? - Da.
Vedeți bine că nu sunt beat. Dar sunt un tip cooperant.
Vedeți cartea asta de vizită? John W. Moss, medic.
Dacă vreți să-mi faceți testul de alcoolemie,
aduceți-l aici pe acest domn.
În opt ani de închisoare am învățat toate legile.
Am dreptul să fiu examinat de propriul doctor. Sau nu știați asta?
Oricum, vei fi destul de treaz când vei pleca de aici.
Vă mulțumesc.
Intră.
Ia te uită! Ce des ne-am întâlnit astăzi!
- Dezbracă-te până la chiloți, Cady. - Bine.
Credeați că o să mă opun unei percheziții corporale?
Nu, domnule, eu nu!
Cum spuneam, sunt un tip cooperant.
Verificați bine cămașa. Am droguri ascunse în guler.
- Dă jos și pantalonii. - Imediat, domnule inspector.
Ce cauți în orașul nostru?
Am aflat că aveți o climă plăcută, vaporașe pe râu,
oameni de caracter, fermi, cum e prietenul nostru, avocatul...
M-am gândit că e orașul care mi se potrivește.
Câți bani ai?
Uite portofelul! Verificați singur, domnule inspector.
Șapte dolari. Nu cred că-ți ajung.
Dacă nu părăsești imediat orașul, te arestez pentru vagabondaj.
Vreți să căutați mai bine? E acolo o carte de credit. Citiți ce scrie.
- Asta? - Da.
15.400 de dolari. De unde i-ai luat?
Ați remarcat că au fost depuși chiar azi, într-o bancă din oraș?
Te-am întrebat de unde i-ai luat!
Poate fi o chestiune care mă privește.
Mă sfătuiți să răspund unei astfel de întrebări, domnule avocat?
Înțelept din partea ta ar fi să răspunzi.
Uite un sfat care îmi place, pentru că sunt un tip cooperant.
Puteți verifica la Banca Națională din Baltimore, Maryland.
Vor fi bucuroși să vă spună de unde provin banii.
- Ai găsit ceva? - Nimic, domnule inspector.
Hai, Sam!
"Hai, Sam! " Sunteți prieteni? O mică legătură de breaslă.
Mark, amice, nu-mi place mutra ăstuia. Alungă-l din oraș.
Sigur, Sam. Pentru tine, orice...
Aflați că n-o să plec din oraș decât când veți fi deja bătrân.
Te avertizez! Nu te apropia de casa mea. Nici noaptea, nici ziua!
Alo?
Iartă-mă că n-am putut suna mai devreme, dar eram în proces.
Am reușit să-l găsesc pe custodele băncii, la el acasă.
Cady a vândut ferma familiei cu 5.900 de dolari.
- Retrag acuzația. - Când îl eliberezi?
L-am eliberat deja, acum câteva ore.
Stai puțin, Mark. Ce se întâmplă cu Marilyn?
Nu știu. N-o văd, e în tufișuri.
- Unde e mama ta? - Cred că în bucătărie.
- Mai ești la telefon, Sam? - Da, Mark.
Nu uita că există căi legale
de a-l convinge pe domnul Cady că ăsta nu e un oraș pentru el.
Facem tot ce putem, dar fii cu ochii în patru.
De asta poți fi sigur. Mulțumesc, Mark.
Marilyn nu mai latră. Poate a prins un iepure.
Știi bine că Marilyn n-a prins în viața ei un iepure.
Dacă totuși l-a prins, crezi că o să-l mănânce?
Nu știe că iepurii sunt de mâncare.
Sam! Sam!
Sam, vino repede!
Marilyn are o criză!
Pornește mașina!
Ce e cu ea, tată? Ce s-a întâmplat, Marilyn?
Tată, ce e cu ea?
Deschide ușa, o așez în spate.
Tu, urcă în față.
- Mai bine n-o luăm cu noi. - Aici nu poate rămâne.
Stricnină, în mod sigur.
Puteai veni și de două ori mai repede, tot murea.
Pentru mine, e ca și când ai omorî un om.
Păcat că Nancy a trebuit s-o vadă.
Asta a fost și intenția autorului.
Mulțumesc, doctore.
Să nu te vadă tata în starea asta.
Dar asta e ora la care întotdeauna o hrăneam.
Vreau să stăm de vorbă.
Nu vă spun toate astea ca să vă sperii,
dar vreau să fiți atente.
Iar tu ești destul de mare ca să afli de ce.
Acum opt ani am depus mărturie împotriva unui om
care a fost trimis la închisoare.
Acum a ieșit și vrea să se răzbune pe mine.
- El a otrăvit-o pe Marilyn. - Poate. Dar n-avem dovezi.
Dar știi că el a făcut-o.
Faptul că bănuiesc nu înseamnă că știu. Trebuie să fii atentă.
E înalt, brunet, fumează trabuc și de obicei poartă pălărie.
O să iau de la poliție o fotografie de-a lui.
Deocamdată nu pleci de-acasă sau de la școală,
decât în mașina mamei.
Dacă ești atentă, n-ai motive de îngrijorare.
Poliția o să supravegheze casa.
Se pare că, oricum, individul va încerca să ne sperie.
Un astfel de om n-ar trebui lăsat liber.
Nu poți închide pe cineva pentru ceea ce ar putea face.
Slavă Domnului pentru asta...
N-ar fi bine să plecăm pentru o vreme? O iau pe Nancy de la școală.
M-am gândit și eu, dar Cady își poate permite să ne urmărească.
Și ce facem cu el?
Nu știu încă.
Dar știu că nu trebuie să-l lăsăm să ne sperie.
Ar însemna să-i facem jocul.
Sam?
Ce faci aici?
Mi-era foame și l-am auzit pe tata.
- Unde e? - Vorbește cu un polițist.
Probabil a venit cu mașina pe alee și a aruncat carnea.
Vă mulțumesc că ați venit. Noapte bună.
Să nu-mi mai faci niciodată una ca asta!
Ce ați găsit, domnule Pearsall?
O scurtare a piciorului stâng cu 2,5 cm.
Și la radiografie?
Deși fractura s-a vindecat,
radiografia indică o boală degenerativă a articulației.
Prin boală degenerativă înțelegeți artrită?
- Da. - Și care a fost diagnosticul dumneavoastră?
Fractură de șold cu distrugerea zonelor articulației,
care cauza durere și limitarea mișcărilor.
- Și l-ați operat pe reclamant? - Da.
Am aici un mulaj, pentru ca juriul să înțeleagă mai ușor.
- Ce e? - Vă așteaptă inspectorul Dutton.
- Chiar acum? - Chiar acum.
Domnule președinte, mă scuzați câteva minute?
- Domnul Garnerva continua în locul meu. - Puteți pleca.
Ține-l cât poți de mult. Juriul îl place...
Da, îmi este clar. Fă așa cum crezi.
Spune-le celor de la comitat că le predai cazul.
Iartă-mă că am procedat așa, dar ar putea fi ceva grav. Pentru amândoi.
Prietenul tău, Cady, l-a angajat pe Dave Grafton.
Și-a ales un avocat pe măsură.
Nu și din punctul nostru de vedere. Îl știi cum e, impulsiv.
Îi arunci unui huligan țigara, iar peste câteva minute
țipă în biroul primarului că poliția e brutală.
- Salut, Dave. - Bună dimineața, Sam.
Sper că n-ai venit să ne certăm pe teme de procedură.
Nu, am venit ca cetățean, nu ca avocat.
Mulțumesc. Clientul meu nu vrea să facă probleme nimănui.
Tot ce vrea e să se pună capăt acestei persecuții.
Despre ce persecuții vorbiți?
Reținere în arest în noaptea de vineri.
Sunt de acord că era dreptul vostru,
dar menționez că ăsta era doar începutul unui scenariu.
- Ce scenariu? - Intenționez să descopăr.
Sâmbătă, camera și mașina domnului Cady au fost percheziționate.
S-a opus percheziționării?
În acest timp, i s-a dat de înțeles că ar fi otrăvit un câine.
Un comportament demn de dispreț, care îi afectează serios reputația.
Oprește-te aici. Garantez că ofițerii mei nu au vorbit decât cu Cady.
Oamenii devin curioși când camera unui cetățean e percheziționată.
Luni, clientul meu a fost ridicat și interogat sub acuzația de jaf.
Marți, a fost confruntat forțat cu acuzația de furt al unei poșete.
Din cauza acestei "atenții" constante pe care i-a acordat-o poliția,
proprietăreasa i-a cerut să elibereze camera.
Și a fost obligat să-și găsească o altă cameră, mai scumpă.
Unde vrei să ajungi?
Poliția nu mai are dreptul să interogheze un suspect?
Dacă cineva îmi spunea, acum o săptămână,
că ești capabil de o astfel de remarcă...
Merg mai departe: miercuri a fost reținut de două ori.
O dată suspectat pentru o spargere și o dată pentru furt de mașini.
Noul proprietar a aflat, și din nou a trebuit să se mute.
Actuala sa locuință este murdară și neconfortabilă.
- Azi e joi. Deci ai terminat. - Pentru moment, da.
Despre ce "scenariu" vorbeai?
Sunt sigur că domnul Bowden își dă seama, ca avocat.
Clientul meu este un fost deținut. A fost hărțuit de poliție,
supus presiunilor psihice și înjosit în public.
I-a fost refuzat chiar și dreptul la o locuință decentă.
O să fiu foarte direct: domnilor, clientul meu a fost arestat.
Și, nu e adevărat că, deși având prea puțini oameni,
poliția păzește zi și noapte locuința unei persoane particulare,
care întâmplător vă e prieten?
Și toate astea, fără să existe vreo amenințare concretă.
- Vorbești de casa mea? - Da.
Atunci te întreb: de unde ai informația asta?
Veți descoperi că toți polițiștii știu.
Grafton, ascultă-mă cu atenție!
Nu-i datorez nimic lui Sam Bowden și nu-i fac niciun serviciu.
Casa lui nu e păzită mai mult de două ore pe zi.
Și sunt gata să dovedesc asta. Acum ai terminat?
Depinde, domnilor.
Depinde de felul cum va fi tratat clientul meu de acum încolo.
Vino, domnule Cady. Domnilor...
Ne mai vedem, domnule avocat.
Acum înțelegi că nu pot să fac nimic dacă nu am ceva concret.
Ca de exemplu, o crimă mică?
Arată-mi și mie legea care previne crima.
Nu putem să acționăm decât după înfăptuirea ei.
Ții minte cazul doamnei Hoffman? Înainte de a fi ucisă,
venea săptămânal la noi, spunându-ne că soțul vrea s-o omoare.
Și am crezut-o. Dar nu puteam aresta pe cineva
pentru ceea ce avea în gând. Asta e dictatură.
Sam, ești și tu un cetățean. Ai vrea să fie altfel?
Și ce să fac? Să trag obloanele
și să stau în casă cu un pistol încărcat?
Crezi că se poate trăi în felul ăsta?
Sam, îți fac o propunere umilitoare. Și e umilitoare pentru mine.
Angajează un detectiv particular. Vorbește cu Charlie Sievers.
E singurul care poate găsi ceva de care să ne putem lega.
- Un detectiv particular? - Da.
Mark, nu o să încep cu texte de genul "îmi plătesc impozitele"...
Dar asta e tot ce poți face? Mă pui să-mi angajez un paznic?
Asta e! La noi există ori prea multe legi, ori prea puține.
- De ce mergem pe aici? - E un decor mai frumos.
Ce știi tu despre decoruri, despre frumusețe,
sau despre toate lucrurile care fac viața să merite a fi trăită?
Tu ești doar un animal obscen, desfrânat și barbar.
Vorbește în continuare, iubito. Îmi place cum mă ponegrești.
Max Cady, îmi place la tine faptul că ești ultimul om.
Nu mă aștept să înțelegi ce-ți spun, dar e confortabil pentru o fată
să știe că mai jos de atât nu are cum să decadă.
Mai povestește-mi despre vremea când erai "Regina balului".
Fă-mi legătura cu poliția.
Dă-mi-l pe sergentul Elkins.
Bună, Mike. Charlie Sievers. Sunt la intersecția Sherman cu DeSoto.
Max Cady e la hotel cu o fată nou-venită în oraș, Diane Taylor.
Acum e în cameră cu ea. Adresa este Sherman 2041.
Are peste 18 ani, dar îl poți aresta pentru comportament imoral.
Aia este camera. Etajul doi.
Deschide! Deschide!
E deschisă ușa din spate și există o scară exterioară.
I s-a întâmplat ceva cumplit.
Nu pot scoate nimic de la ea. Poate reușești tu.
Domnișoară Taylor.
Poate ești rănită mai grav decât crezi.
Vrei să chem un doctor?
Mă numesc Charlie Sievers. Sunt detectiv particular și te pot ajuta.
Nu e cazul să-l acoperi.
Un astfel de om nu are dreptul să umble liber.
Ai legea de partea ta. De ce să n-o folosești?
Nimeni nu te condamnă că ți-e frică de Max Cady.
Te-a bătut în seara asta, probabil o s-o facă și mâine seară.
Ar putea chiar să te omoare.
Vino cu mine la "Omucideri"
să-ți arăt fotografii cu fete care s-au încurcat cu tipi ca Max Cady.
O să ți se facă rău,
dar o să-ți dai seama ce norocoasă ești că trăiești.
De ce nu vrei să te aperi?
Alo?
Puteți trimite un taxi la intersecția străzilor Sherman și DeSoto?
Vreau să ajung la stația de autobuz.
Da. Repede, vă rog.
Poți părăsi orașul, dacă trebuie. N-o să te condamne nimeni.
Dar înainte de asta, ne ajuți să punem mâna pe individul ăsta?
Nu trebuie decât să vii la poliție și să semnezi o reclamație.
Faci asta? Dacă nu pentru tine, măcar pentru altcineva.
Să mă apăr?
Nimeni nu se poate apăra în fața unui astfel de om.
Sunt înspăimântată.
- Iar tu nu mă poți ajuta. - Ba pot.
Semnează reclamația, și îl bag șase luni la răcoare.
Șase luni? Și după aceea?
Când a ieșit din cameră mi-a spus să consider asta o mostră.
Din câte cunosc eu natura umană,
Max Cady nu e un om care face amenințări gratuite.
Oricum, spuneai că nu ești polițist. Ce vrei, de fapt?
Am un client, domnul Sam Bowden.
Cady i-a amenințat soția și fiica. Nu contează motivele.
Domnul Bowden este îngrijorat și îl înțeleg. Îl cunoști pe Cady...
Crezi că aș putea vreodată
să spun cuiva ce mi-a făcut?
Dar familia mea? Și eu sunt fiica unor părinți.
Dar ziarele din orașul meu?
Crezi că aș suporta să citesc în ele despre...
Mă tem că ai venit degeaba.
Nu vrea să vorbească și pleacă din oraș cu primul autobuz.
El e domnul Bowden. Te mai întreb înainte de a fi prea târziu.
Nu te răzgândești?
Îmi pare rău. Foarte rău...
Și acum ce facem?
Nu-l mai urmări, sunt bani aruncați în vânt.
Știe să se acopere.
De fiecare dată când vrea să scape, găsește o soluție.
Și atunci ce propui?
Fă-l să se răzgândească. Ia legătura cu Jepson. Alex Jepson.
Are niște prieteni duri. Pentru o sumă potrivită...
Glumești?
Nici nu mă gândesc!
Ești avocat și crezi în justiție. Dar e familia ta, nu a mea.
Un astfel de tip e un animal, luptă cum ai lupta cu un animal.
Ăsta este sfatul meu.
Când o să avem și noi așa ceva?
E în planul nostru fiscal pe anul 1980.
- Ce înseamnă fiscal? - Ceea ce ne lipsește.
Căutam un motiv să plec de aici.
L-am găsit: am uitat să cumpăr farfurii și pahare de carton.
Ai făcut-o intenționat?
Nu mă poți condamna pe baza unei bănuieli.
De ce să părăsească nava doar un șobolan și nu doi?
- Rămâi tu de pază. - Unde pleci?
Să mai iau niște dizolvant de la Tony.
Dacă tot suntem o familie de șobolani, plec și eu.
Nu, tu reprezinți un pas uriaș în evoluție.
Să nu curgă pe pute!
Nancy!
- Ai venit la picnic? - Da, dacă reușim să-l începem.
Noi ne ducem să facem schi nautic.
- Ce cauți aici? - Beau și eu o bere, domnule avocat.
Bea-o în altă parte!
Mă gândeam... Ce-ar fi să închiriez și eu o barcă?
Câte legi îmi interzic asta, domnule avocat?
Ascultă, Cady! Ai reușit să otrăvești un câine,
să bați o vagabondă ca Diane Taylor,
dar nu-ți forța norocul cu mine!
O să ajungă tot o bețivă ca și nevasta ta, nu?
Ticălosule...
Nu mă poți împinge să fac vreun gest necugetat.
A fost rândul tău.
Eu îmi rezerv lovitura pentru mai târziu.
Ați văzut cu toții, nu? Nici nu l-am atins.
Stai liniștit în banca ta, și vine unul și te ia la bătaie!
Ce ziceți de asta?
El e, nu-i așa?
Ajutor!
Mi-a ieșit în cale!
Am văzut totul, nu e lovită rău. Dacă nu s-a uitat pe unde trece...
L-am văzut pe omul ăla!
M-a urmărit și n-am putut să scap de el!
Cum se simte?
Doar câteva vânătăi. Medicul i-a dat un sedativ.
Iartă-mă, Sam. Credeam că nu stau mult la cumpărături.
Sam! Ai înnebunit?
Dar nu i-a făcut nimic! Nu i-a făcut niciun rău!
Minunat! Și vrei să aștept până îi face?
Ascultă-mă, te rog. Ar fi crimă, o știi prea bine.
Vrei să ne distrugi pe toți? Nu asta urmărește și el?
Pentru numele lui Dumnezeu, dă-i bani!
Dă-i bani să plece de-aici, dar nu ne face una ca asta!
Dacă te urci în mașină, chem poliția.
Te vor prinde înainte de a ajunge în oraș.
Dați-mi poliția. Vă rog, grăbiți-vă!
Pot vorbi cu inspectorul Dutton?
Sunt doamna Sam Bowden.
Da, e urgent. Foarte urgent! Vă rog, grăbiți-vă!
Mark, iartă-mă. A fost o alarmă falsă.
E totul în regulă... Nu. Vorbim mai târziu.
La revedere.
Ai transpirat, domnule avocat?
Știu cum e. Și eu am transpirat.
Opt ani încheiați am transpirat.
Îmi faci cinste cu un pahar?
- Chelner! - Să fie dublu, chelner.
Vechi de 12 ani. Vărul meu cel bogat spune
că nimic nu e prea bun pentru bătrânul Max.
- Cât vrei, Cady? - Vrei să repeți?
Ai auzit foarte bine. Cât vrei?
Iartă-mă, dar înainte de primul pahar mintea îmi merge mai încet.
- Bănuiesc că vorbim despre bani. - Da.
Ce înduioșător!
Un fost condamnat sosește în oraș ca să înceapă o viață nouă,
iar unul dintre cetățenii de frunte îi și oferă ajutor financiar.
Suficient cât să-ți recapeți încrederea în natura umană.
Așa este!
Băiete, n-ai niște alune sărate? Sărate și în coajă?
- În coajă n-am. - Atunci renunț.
Se pare că va trebui să fac educație în acest oraș.
- Aștept răspunsul tău. - Trebuie să socotim, domnule avocat.
Cât crezi că valorează opt ani pierduți?
Crezi că tribunalul ar putea stabili o valoare a lor?
- Treci la subiect. Cât? - E foarte simplu.
Îmi place să evaluez lucrurile.
Să aflu valoarea a opt ani, a unei familii...
Niște calcule interesante. Nu-i așa, domnule avocat?
Ai dreptate să treci peste ele. Cineva mi-a spus că nu te pricepi.
Băiete! Prietenul meu vrea să îmi mai ofere un pahar.
10.000 de dolari acum și încă 10.000 în următorii doi ani,
cu condiția să nu mai intri în statul ăsta.
Și dacă mă întorc după ce cheltuiesc banii?
Răspunsul e simplu. Te omor.
20.000 înseamnă mai puțin de 3.000 pentru fiecare an.
Domnule avocat, cred că n-ați auzit de legea salariului minim.
Așa, distractiv, hai să continuăm evaluarea lucrurilor.
De exemplu, valoarea unei familii.
Probabil n-ai știut că am avut și eu o familie.
Aveam o nevastă și un copil când m-ai aruncat în pușcărie.
Nevasta m-a părăsit. N-a venit nici măcar să mă viziteze.
Am semnat actele de divorț.
- La ce te așteptai? - Nu durata a speriat-o.
N-a putut suporta rușinea de a avea un soț pușcăriaș.
Și asta din cauza ta, domnule avocat. Nu a mea!
S-a măritat cu un instalator și au o droaie de copii.
Propriul meu copil nici măcar nu mă cunoaște.
Când am ieșit, m-am dus la ea.
Instalatorul era la muncă, iar copiii, la școală.
A încercat să-mi dea una în cap cu un vătrai.
I l-am luat din mână și am "calmat-o".
Am urcat-o în mașină și am dus-o la un han, la 200 km...
- De ce îmi spui toate astea? - Pentru că vreau să-ți spun.
În noaptea aia am pus-o să-l sune pe bărbatul ei
și să-i spună că și-a luat o mică vacanță.
Apoi am obligat-o să-mi scrie o scrisoare prin care mă invita
să petrecem o a doua lună de miere. O scrisoare plină de porcării.
Apoi m-am ocupat de ea timp de trei zile încheiate.
- Începi să pricepi, domnule avocat? - Da, am priceput.
Bun.
Apoi i-am spus că, dacă suflă o vorbă,
îi trimit instalatorului ei o copie a scrisorii.
I-am mai turnat whisky pe gât, i-am scos rochia și pantofii
și i-am dat voie să plece acasă.
Încântătoare poveste. Ce vrei să demonstrezi?
Pentru un om inteligent, pricepi cam greu, domnule avocat.
Opt ani de zile am stat ca pe jar
și, prin asta, m-am vindecat de draga, de iubita mea soție.
- Deci, nu accepți târgul. - Ești pe aproape, domnule avocat.
Când eram la pârnaie nu mă gândeam decât la crimă.
Voiam să-l omor cu mâinile mele, încetul cu încetul.
În fiecare noapte, timp de șapte ani, îl ucideam pe bărbatul ăla!
Apoi, în al optulea an, mi-am spus: "Ar fi prea ușor".
Cunoști "moartea chinezească din o mie de tăieturi"?
Întâi, îți taie un degețel de la picior, apoi de la mână,
o bucată de ureche, nasul...
Degețelul de la picior ar fi un copil, nu-i așa?
E concluzia ta, domnule avocat. Nu a mea.
Concluzia mea?! Degeneratule!
Am întâlnit toată drojdia societății, dar tu îi întreci pe toți.
Mi-e greață să respir același aer ca și tine!
Chelner! Vărul meu mi-a lăsat suficienți bani,
ca să-mi mai permit un chiolhan.
Nu e un război al nervilor și nu se lasă cumpărat.
O vrea pe Nancy și o să ajungă la ea, mai devreme sau mai târziu,
dacă nu-l conving să renunțe.
Nu pot să cred. Pur și simplu, nu pot!
Spuneai că e prea deștept ca să riște.
Nu poate nici măcar s-o atingă fără să riște.
Ce faci dacă o... atacă? Chemi poliția să-l aresteze?
Ce întrebare e asta? Bineînțeles! Ce e cu tine?
Și apoi îl târăști în tribunal?
O să nege totul. Deci, va trebui ca Nancy să depună mărturie.
N-ai văzut un copil depunând mărturie în astfel de cazuri.
Slavă Domnului că n-ai văzut!
Sunt rapoartele medicale, întrebările...
Răspunsurile detaliate pe care trebuie să le dea.
Iar ea va trebui să intre în jocul ăsta, pentru că el va nega.
- O bestie ca el? Cine îl crede? - Nimeni. Absolut nimeni.
Dar asta n-o scutește de întrebări. Iar Cady știe asta.
Știe că noi nu o s-o supunem unui astfel de calvar.
Trebuie să existe o soluție. Trebuie!
Există.
Există!
Alo, doamna Bowden?
Știam eu că dumneavoastră sunteți. Voiam doar să vă aud glasul.
Opt ani de zile am visat o puicuță cu un astfel de glas.
Care să-mi șoptească la ureche.
Să-mi spună "Iubitule...".
Sam!
Taci odată!
Domnule avocat, de data asta ai întrecut măsura.
Nu știu ce crede Baroul despre membrii care încalcă legea,
dar știu ce crede legea despre asta.
Mi-ai pus legea în mână și o să te distrug cu ajutorul ei.
Nimic nu mă poate opri. Înțelegi, nu?
Casa, mașina, nevasta, copilul, nu mai valorează nimic pentru tine.
Acum ascultă-mă tu. Tu ai vrut-o! Dacă nu ieși...
Greșești. Și o să-ți arăt ce pățesc cei care greșesc.
Apropo de nevastă și de copil...
Am pus la cale o șmecherie pentru ele.
Ții minte ce ți-am povestit despre nevasta mea?
Aia a fost o simplă distracție, o joacă de copil.
Pentru nevasta și fiica ta am pregătit ceva ce nu vor uita.
Nu vor uita niciodată! Și nici tu, domnule avocat. Niciodată!
N-o să uiți niciodată!
Nu-mi vine să cred că vorbim despre uciderea unui om.
Mai sunt câțiva de "dacă", "și", "dar"...
Nu pot s-o rezolv singur. Am nevoie de ajutor.
Aici n-o să încerce. Știe că suntem păziți.
Dar dacă bănuiește că o ascundem în altă parte...
Pe ea? Doar nu vorbești despre Nancy?
Fii liniștită. N-o să fac nimic care să-i pună viața în pericol.
Oricum va fi terorizată. E doar un copil.
Și dacă o găsește singură, nu va fi terorizată?
- Sam. - Bună dimineața, Dave.
- Ai dormit bine azi-noapte? - Destul de bine.
Nu mai e cazul s-o deschizi. A fost ultimul tău proces.
Bătăușii angajați de tine au ajuns la spital azi-noapte.
Unul dintre ei a crezut că o să moară, și a vorbit.
- Judecătorul te-a chemat la el. - Și eu vreau să-i vorbesc.
O să te anunțe că am cerut scoaterea ta din Barou.
- N-ai pierdut timpul. - De-abia am început, Sam.
Comitetul care se ocupă cu probleme de morală se întrunește chiar acum.
Pregătește-ți pledoaria, fiindcă mâine te vor chema.
Nu crezi că vor aștepta să vadă dacă sunt vinovat?
Nu îi interesează decât ca oamenii legii să fie ireproșabili.
Iar după bătaia de azi-noapte, sunt curios ce o să le spui.
- Bună dimineața, George. - Bună dimineața, Sam.
Am venit să-ți spun că îți cedez cazul.
Îl anunț și pe judecător.
Ai înnebunit? Nu ți-ai găsit omul potrivit.
Dave Grafton a fost aici acum zece minute. Nu ai nicio scuză!
În clipa asta, Jepson este interogat.
Dacă vorbește, va trebui să te arestez înainte de a părăsi clădirea.
Dacă mă arestezi, cine îmi va proteja familia? Tu?
E o lovitură sub centură, Sam. Grafton mă urmărește.
Singurul răspuns pe care îl pot da tuturor e să le arăt cine e Cady.
Pe Cady nu-l poți ține sub supraveghere. E prea deștept.
Dar îl pot atrage în cursă. Există un ponton pe râul Cape Fear.
Are telefon, e izolat, greu de găsit, perfect pentru a ascunde o familie.
Niciun loc nu e perfect.
Și Cady o să creadă că ai curajul să-ți lași fetele singure oriunde?
Și eu mă îndoiesc de asta.
Dar Grafton mi-a dat astăzi răspunsul pe tavă.
Mâine sunt obligat să apar în fața Comitetului, la Atlanta.
Poți fi sigur că domnul Cady mă va urmări la aeroport.
Cum ajung la Atlanta, închiriez o mașină
și plec spre Hennessey Landing, de unde iau vaporul.
În câteva ore voi fi la ele,
iar Cady o să creadă că transpir în Atlanta.
Următorul pas va fi să-l atragem acolo, când vom fi pregătiți.
Lucrezi și tu la poliție, știe că ai legătură cu cazul.
O să te urmărească atunci când vei părăsi orașul.
Apoi va ajunge la voi, iar tu îl vei împușca.
- Ăsta e scenariul? - Cam așa ceva.
Nu poți împușca pe cineva pentru că a intrat pe proprietatea ta.
Are un caz prea bun împotriva ta.
N-o să aștept să-și umple mâinile de sânge.
Oprește-te! Te-am ascultat, acum mă asculți și tu.
Pentru asta ai nevoie de ajutor.
Iar eu nu te-aș putea ajuta nici dacă aș vrea.
Acolo este teritoriul Comitatului.
Îl cunoști pe șerif.
Lasă formalitățile, n-ai de dat decât un telefon.
Și ce să fac? Să-i cer șase polițiști care să ajute un om
pe care ar trebui să-l arestez?
Nu-mi trebuie șase. Cady și Grafton ar afla imediat.
Nu pot să risc mai mult.
Îmi trebuie numai unul. Îl pot obține?
Săptămâna viitoare, pe vremea asta, s-ar putea să patrulez pe străzi.
Trebuia să mergem spre stânga insulei, cam doi km înapoi.
O să fim complet izolate? Fără niciun vizitator?
Sper că nu i-ai spus nimic lui Betty?
N-am spus nimănui, nimic. Pe cuvânt!
Călătorie plăcută. Ne vedem peste o zi sau două.
Să nu rătăcești drumul spre casă.
Crezi că va suporta toată liniștea asta înnebunitoare?
Nu-ți face griji pentru Nancy. Are calități de pionier.
Dezleagă parâma!
Cursa 403 pentru Atlanta, îmbarcarea la poarta trei!
Atenție, vă rog!
Pasagerii pentru Atlanta, cursa 403, prezentați-vă la poarta trei.
Am aici un dosar pentru Sam Bowden.
- Samuel Bowden... - Da, domnule?
S-a îmbarcat pe cursa 403?
Da, domnule.
Nu știu dacă să-i trimit sau nu plicul prin poștă.
Aveți idee când se întoarce?
Să vedem...
Și-a făcut rezervare pentru întoarcere.
Joi, la ora 18:00.
Atunci cred că pot să i-l trimit cu poșta rapidă.
- Vă mulțumesc. - Cu plăcere.
E doar un buștean...
Nu e asta. Ascultă!
E o barcă.
E normal să fie bărci pe aici.
Dar azi-noapte n-am auzit niciuna.
Se apropie!
- Peg! Nancy! - E tati!
Dragul meu! Slavă Domnului că ești tu.
Tati!
Domnul Kersek, ajutor de șerif.
- Încântat. - Bună seara. Intrați!
Nu crezi că e timpul să te culci?
- Unde o să dorm? - Aici, cu mama ta.
Domnul Kersek și cu mine dormim pe mal.
- Mai vreți cafea, domnule Kersek? - Nu mă supăr dacă îmi mai dați.
- Ne scuzați câteva minute? - Sigur.
Până acum, toate bune. Suntem cu toții aici.
Cady mă crede în Atlanta.
Încă mai poți spune "nu", dacă vrei.
Nu va începe nimic, până nu îl sun pe Charlie Sievers.
Sună-l.
L-am urmărit până când m-a observat și el.
Apoi a văzut că mașina dumneavoastră era acasă, iar a doamnei Bowden lipsea.
S-a uitat și în cutia de scrisori, dar n-a luat nimic.
Apoi s-a interesat de barca dumneavoastră,
iar Tony i-a spus că a lipsit toată săptămâna.
Mai departe, cred că l-am pierdut.
Chiar dacă m-a urmărit, n-am reușit să-l reperez.
Sunt convins că te-a urmărit. Ești singurul lui fir.
- De mâine, poți începe acțiunea. - Bine.
- Da? - Se pare că a uitat de noi.
Sunt pe șoseaua 257, la jumătatea drumului spre Cross Landing.
Niciun semn.
Merg mai departe sau mă întorc și o iau de la început?
O fi schimbat mașina?
Se poate, dar m-am uitat atent la toți șoferii.
Ce zici?
Dacă nu te-a urmărit deloc, nu o va face nici a doua oară.
Continuă-ți drumul.
- Șapte la zero. - Deocamdată...
Toate insulele sunt la fel. Urmăriți harta și o s-o găsiți.
Mulțumesc.
O să mori ca un câine.
Te credeai mare polițist...
Kersek!
Nancy! Nancy!
Spune-i centralistei să sune la șerif!
Să-mi trimită niște oameni aici. Repede!
Ce faci? Doar nu ți-e chiar așa teamă?
Dacă te gândești bine, de ce să-ți mai fie teamă?
Nu ești un om prost.
Ești foarte deștept, nu faci greșeli, nu riști niciodată!
Dacă mă atingi, ajungi din nou la închisoare. Pe viață!
- Facem pariu? - Acolo vei ajunge!
Eu nu sunt ca Nancy, nu mi-e teamă să depun mărturie.
Jur! Trebuie să mă crezi. Nu mi-e teamă!
Ești nevasta unui avocat și nu pricepi?
Nu pricepi că dacă accepți, nu am de ce să fiu acuzat?
Ascultă-mă bine, putem scăpa de multe necazuri.
Venisem după Nancy.
Dar pe ea o găsesc oricând, săptămâna viitoare, luna viitoare...
Așteaptă o clipă. Propunerea este a ta.
Tu în locul lui Nancy, și accept să dispar din viața voastră.
Asta dacă vrei, bineînțeles...
- Și uite cum îți vei da acordul. - Ăsta nu e acord, e șantaj!
Haide, haide...
Nu contează motivele.
În ceea ce privește șantajul, crezi că după Nancy am venit?
Vino aici.
Ne jucăm și noi puțin.
Soțul tău îți va aprecia gestul nobil,
dar nu-l va uita niciodată!
Nu! Te rog! Te rog!
Nici nu mă gândesc
că vei vorbi prea mult despre asta.
N-ai să vorbești, nu-i așa? Nu-i așa?
Peggy?
Nancy!
N-a vrut decât să te îndepărteze de lângă ea!
Pe Nancy o vrea! Ajut-o!
Centrala?
A venit!
Nancy, pleacă de aici! Fugi și ascunde-te!
Fugi! Ascunde-te!
Hai, trage! Oricum nu dau doi bani pe viața mea.
Nu!
Ar însemna să scapi prea ușor, prea repede.
Ții minte cuvintele tale? Eu le țin minte.
O să avem grijă de tine, o să te vindecăm.
Ești puternic, Cady. Vei avea o viață lungă. În cușcă!
Acolo e locul tău. Și acolo vei ajunge!
Iar de data asta, pe viață! Să te dai cu capul de pereți!
Vei număra anii, lunile, orele, până în ziua când vei putrezi!